Լյուսի Հոքինգ

**Քեթրին Լյուսի Հոքինգ**, ԹԱՄ (), անգլիացի լրագրող և հեղինակ։ Նա ֆիզիկոս տեսաբան Սթիվեն Հոքինգի և գրող Ջեյն Ուայլդ Հոքինգի դուստրն է։ Լյուսին ապրում է Լոնդոնում։ Նա համագործակցում է իր հոր հետ, օգնելով ձևավորելով գրքերը և երիտասարդ ընթերցողներին գիտական նյութերը մատչելի դարձնելու համար դրանք արկածային դարձնելը։

Նա նաև համագործակցում է աուտիզմի գիտահետազոտական կենտրոնի հետ։

## Կրթություն և կարիերա
Նա պրոֆեսոր Սթիվեն Հոքինգի երեք երեխաներից մեկն է։ Նրա մայրը Ջեյն Ուայլդ Հոքինգն է։

Հոքինգը սովորել է ֆրանսերեն և ռուսերեն, Օքսֆորդի համալսարանում։

Նա աշխատել է, որպես լրագրող *New York*, *Daily Mail*, *[[The Daily Telegraph|The Telegraph]]*, *[[Թայմս]]*, *London Evening Standard* և *[[The Guardian]]* ամսագրերի համար։ Նա նաև աշխատել է, որպես ռադիո լրագրող։

Հոքինգը գրել է երկու նովել՝ «Տանջվածը» (2004) և «Փախուստ կյանքի համար» (2005) (նաև հրատարակվել է, որպես «Պատահարային մարաթոն»)։

2007 թվականին  նա հրատարակել է «Ջորջի բանալին դեպի տիեզերք» գիրքը, որը պատմում է մի տղայի մասին, ով գտնում է արեգակնային համակարգով համակարգչի միջոցով ճանապարհորդելու անսովոր միջոց։ Գիրքը գրվել է նրա հայր Սթիվեն Հոքինգի և նրա աշակերտ, ֆրանսիացի աստղաֆիզիկոս Քրիստոֆեր Գալֆարի կողմից, ում ատենախոսությունը սև խոռոչների մասին էր: Այն թարգմանվել է 38 լեզուներով և հրատարակվել 43 երկրներում։ «Ջորջի տիեզերական գանձերը» նախորդի շարունակությունն է և հրատարակվել է 2009 թվականին։ Երրորդ մասը կոչվում է «Ջորջը և Մեծ Պայթյունը», այն պատմում է թե ինչ է տեղի ունեցել Մեծ Պայթյունի ժամանակ, հրատարակվել է 2011 թվականին : Ջորջի մասին պատմող վերջերս թողարկված պատմությունը կոչվում է «Ջորջը և չկոտրվող գաղտնագիրը», հրատարակվել է 2014 թվականին։

2008 թվականի ապրիլին ՆԱՍԱ-ի 50-րդ տարեդարձի առթիվ, նա լեկցիա է կարդացել երեխաների և գիտական կրթության մասին։ Նա իր լեկցիայում նշել է, որ երեխաները դեռ վաղ տարիքից պետք է գիտության հետ առնչվեն։

Հոքինգը 2008 թվականի հոկտեմբերին Հռոմում պարգևատրվել է է Սապիո մրցանակով՝ գիտությունը հանրայնացնելու համար։ Նա Ազգային աստղային քոլեջի փոխնախագահն է, այդտեղ մարդիկ բացահայտում են իրենց պոտենցիալը և զարգացնում դրանք։ Նրա հորով շատ երեխաներ են ոգեշնչվել է և մասնավորապես հաշմանդամ պատանիները։

2010 թվականին Արիզոնայի պետական համալսարանը Հոքինգին նշանակեց գրականության դասախոս, իրենց 2011 թվականի նախագծերի համար։

2013 թվականի սեպտեմբերի 30-ից մինչև նույն թվականի հոկտեմբերի 30-ը Հոքինգը թեզեր էր կարդում Կանադայի Ուոտերլուի տեսական ֆիզիկայի համալսարանի  *BrainSTEM: Your Future is Now* փառատոնին։

## Անձնական կյանք
Լյուսի Հոքինգը 1998 թվականին ամուսնացել է Ալեքս Մաքենզի Սմիթի հետ, բայց զույգը բաժանվել է 2004 թվականին։ Նա ունի մեկ որդի։ Նրա մոտ աուտիզմ հիվանդությունը հայտնաբերելուց հետո, նա սկսեց աջակցել այդ համախտանիշով հիվանդներին։

## Մատենագրություն
**Jaded*, 2005. ISBN 0452285836
**Run for Your Life*, 2006, ISBN 0452285844

## Գրականություն
Դրանք գրվել են նրա հոր՝ Սթիվեն Հոքինգի հետ։
* *Ջորջի գաղտնի բանալին դեպի տիեզերք*, (Random House, 2007) ISBN 978-0-385-61270-8
* *Ջորջի տիեզերական գանձերը*, (Simon & Schuster Children's Publishing, 2009) ISBN 978-1-4169-8671-3
* *Ջորջը և Մեծ Պայթյունը*, (Doubleday, 2011) ISBN 978-0-385-61191-6
* *Ջորջը և չկոտրվող գաղտնագիրը*, (Doubleday 2014) ISBN 978-0-857-53325-8

## Ծանոթագրություններ

Կատեգորիա:Անգլիացի լրագրողներ
Կատեգորիա:Անգլիացի գրողներ
Կատեգորիա:Օքսֆորդի համալսարանի շրջանավարտներ
Կատեգորիա:Գրողներ այբբենական կարգով
Կատեգորիա:Անգլիացի վիպասաններ
Կատեգորիա:Անգլիացի կին վիպասաններ
Կատեգորիա:Անգլիացի մանկագիրներ
Կատեգորիա:Անգլիացի բարեգործներ